

**Informācija par aktualitātēm Ieslodzījuma vietu pārvaldes īstenotajā Eiropas Sociālā fonda projektā “Resocializācijas sistēmas efektivitātes paaugstināšana”**

**2020.gada 3.ceturksnī Ieslodzījuma vietu pārvalde turpināja īstenot Eiropas Sociālā fonda projektu "Resocializācijas sistēmas efektivitātes paaugstināšana".**

* Projekta pētnieki **turpināja darbu pie piecu** Ieslodzījuma vietu pārvaldes (IeVP) **resocializācijas programmu pilnveidošanas**: darba grupās notika programmu materiālu precizēšana un papildināšana.
* Sadarbībā ar IeVP Resocializācijas daļas amatpersonām tika **veikta** topošo **resocializācijas programmu vadītāju atlase**.
* Projekta pētnieki **turpināja strādāt pie** pilnveidotā vispārējā IeVP **risku un vajadzību novērtēšanas (RVN) pilotversijas ieslodzītajiem vīriešiem**: tika turpināta recidīvu riska dinamisko faktoru novērtēšanas skalas pilotversijas izstrāde, balstoties uz pētījumu rezultātiem, turpinājās arī darbs pie IeVP risku un vajadzību novērtēšanas lietošanas rokasgrāmatas pilotversijas pilnveides.
* Turpinājās darbs, **gatavojot mācību materiālus** darbinieku **attālinātajām mācībām**. Pie šiem materiāliem pētnieki turpinās strādāt arī 2020.gada 4.ceturksnī.
* Turpinot strādāt pie trūkstošo RVN instrumentu iegūšanas, **uzsākta** IeVP un ieslodzījuma vietu **amatpersonu un darbinieku sertifikācija darbam ar** diviem Kanādā izstrādātiem riska un vajadzību novērtēšanas diagnosticējušajiem RVN instrumentiem (vardarbības riska skala (VRS) un vardarbības riska skalas dzimumnoziedzniekiem (VRS-SO)). 2020.gada 4.ceturksnī paredzēta pilotprojektu “VRS ieviešana un pielietošana” un “VRS-SO ieviešana un pielietošana” ieviešana.
* Turpinājās **darbs pie** papildus nepieciešamā **pusaudžu/jauniešu (līdz 25 gadiem) novērtēšanas instrumenta izstrādāšanas** Valsts probācijas dienestam (VPD): tiek veidota vērtēšanas instrumenta pilotversija pusaudžiem/jauniešiem. Sadarbībā ar VPD konsultantiem tika precizēta šī izpētes instrumenta pirmā daļa.
* Strādājot pie kopīga apmācību sistēmas modeļa izveides VPD un IeVP mācību sistēmu apvienošanai, 13. jūlijā notika sanāksme, kurā **prezentēja e - mācību sistēmas ieviešanas (mācībām *Moodle*) rezultātus VPD**.
* Tika **sasniegta sinerģija starp IeVP īstenoto projektu** “E-lietas risinājuma arhitektūras un tehnisko specifikāciju izstrāde un kvalitātes kontroles pakalpojumi” **un ESF projektu**.
* 14. un 15.septembrī **notika seminārs “Mācības par ieslodzīto suicīda riska līmeņa pirmreizējā un atkārtotā novērtējuma veikšanu: pilnveidoto suicīda riska līmeņa novērtējuma instrumentu apgūšana un praktisko iemaņu nostiprināšana”.** Tajā piedalījās 23 dalībnieki.
* 22.septembrī **notika seminārs - kovīzija “Motivācijas programmas “Pārmaiņām Jā!” programmas vadītāju pieredzes apmaiņa”**, kurā piedalījās 12 dalībnieki.
* Trešajā ceturksnī **notika 60 grupu supervīzijas**, kurās kopumā piedalījās 337 IeVP un VPD darbinieki. Grupu supervīzijas tika organizētas darbiniekiem, kuri iesaistīti resocializācijas pasākumos, IeVP psihologiem, sociālajiem darbiniekiem darbam ar personām brīvības atņemšanas vietās. **Notikušas 190 individuālās supervīzijas** IeVP un VPD darbiniekiem.

Informāciju sagatavoja projekta informatīvo pasākumu koordinatore Maruta Bukleviča.